દક્ષિણ ગુજરાતમાં અવિરત વરસાદ નોંધાઈ રહ્યો છે. સુરત, વલસાડ, નવસારી, તાપી અને ડાંગ જીલ્લામાં છેલ્લા ત્રણ ચાર દિવસથી વરસાદી માહોલ જામ્યો છે. ભારે વરસાદને કારણે જનજીવન પ્રભાવિત થઈ રહ્યું છે. તો બીજી તરફ ડાંગ જીલ્લામાં પડી રહેલો વરસાદ પ્રવાસીઓને સાપુતારા તરફ આવવા આકર્ષી રહ્યો છે. ગીરીમથક સાપુતારામાં વરસાદને કારણે પ્રકૃતિ સોળે કળાએ ખીલી ઉઠી છે. મંગળ અને બુધવારના રોજ પણ વરસાદને લઈ ડાંગ જિલ્લાનું જનજીવન પ્રભાવિત થયું છે. વઘઇમાં 4 ઇંચ, સુબિરમાં 27 મીમી, આહવામાં 37 મીમી, સાપુતારામાં 27 મીમી વરસાદ નોંધાયો છે.